Document ID: /roh_data/filtered/swiss_laws_in_ROHinterleaved.jsonl.gz/29780

This text was translated from FR into Rumantsch Grischun.

La centrale de compensation visée à l’art. 71 tient un registre central des prestations courantes en espèces, y compris les informations disponibles sur l’octroi de prestations étrangères, dans les buts suivants:a. prévenir la perception indue de prestations en espèces;b. établir la transparence sur les prestations en espèces versées;c. faciliter l’adaptation de prestations en espèces.  Elle saisit dans ce registre: a. les prestations courantes en espèces;b. les cas de décès et les changements d’état civil des ayants droit ainsi que la date de naissance du conjoint ou du partenaire enregistré, dans la mesure où elle est disponible. Elle informe les caisses de compensation des cas de décès et des changements d’état civil, et met à disposition les données nécessaires aux services visés à l’art. 50b, al. 1. Introduit par le ch. I de la LF du 17 juin 2022 (Modernisation de la surveillance), en vigueur depuis le 1 janv. 2024 (RO 2023 688; FF 2020 1).

L’Uffizi central da cumpensaziun tenor l’artitgel 71 maina in register central da las prestaziuns currentas en daners, che cuntegna er las indicaziuns disponiblas davart la concessiun da prestaziuns estras, cun l’intent:a. d’evitar la retratga da prestaziuns illegalas en daners;b. da procurar per transparenza davart las prestaziuns en daners concedidas;c. da sustegnair las adattaziuns da las prestaziuns en daners. En quest register inscriva el: a. las prestaziuns currentas en daners;b. ils mortoris e las midadas dal stadi civil da las persunas che han il dretg d’ina renta e, sche quai è enconuschent, la data da naschientscha dal conjugal u dal partenari registrà. El annunzia ils mortoris e las midadas dal stadi civil a las cassas da cumpensaziun e metta a disposiziun las datas necessarias als posts tenor l’artitgel 50b alinea 1. Integrà tras la cifra I da la LF dals 17 da zer. 2022 (modernisaziun da la surveglianza), en vigur dapi il 1. da schan. 2024 (AS 2023 688; BBl 2020 1).